pythainlp/thai-wiki-dataset-v4 huggingface dataset:
พระราชพงศาวดารกรุงรัตนโกสินทร์

พระราชพงศาวดารกรุงรัตนโกสินทร์ เป็นหนังสือชุดเรื่องพงศาวดารไทยว่าด้วยเรื่องในเหตุการณ์รัชกาลที่ 1–5 แห่งกรุงรัตนโกสินทร์
ประวัติ.
เจ้าพระยาทิพากรวงศมหาโกษาธิบดี (ขำ บุนนาค) ได้เรียบเรียง "พระราชพงศาวดารกรุงรัตนโกสินทร์" ขึ้น เมื่อ พ.ศ. 2412 (ในรัชกาลที่ 5) โดยรวบรวมจากเอกสารบ้านเมืองที่เก็บรักษาไว้ตามที่ต่าง ๆ หลายแหล่ง และจากข้าราชการที่ดำรงตำแหน่งสูงในแผ่นดิน โดยเจ้าพระยาทิพากรวงศ์ได้รวบรวมและเรียบเรียงพระราชพงศาวดารเริ่มตั้งแต่รัชกาลที่ 1 ถึงรัชกาลที่ 4 หลังจากที่ท่านได้กราบบังคมทูลลาออกจากราชการในตอนปลายสมัยพระบาทสมเด็จพระจอมเกล้าเจ้าอยู่หัว เพราะจักษุมืด
พระราชพงศาวดารกรุงรัตนโกสินทร์ฉบับของเจ้าพระยาทิพากรวงศ์ แม้จะมีวิธีการเขียนพงศาวดารแบบจารีตแต่ก็แทรกด้วยการวิพากษ์วิจารณ์ของเจ้าพระยาทิพากรวงศ์ รวมถึงมีใช้หลักฐานต่าง ๆ ทั้งจากหลักฐานไทยและจดหมายเหตุของต่างประเทศ
ด้านการตีพิมพ์ เจ้าพระยาทิพากรวงศ์เรียบเรียงพระราชพงศาวดารทั้ง 4 รัชกาล แล้วนำขึ้นทูลเกล้าฯ ถวายพระบาทสมเด็จพระจุลจอมเกล้าเจ้าอยู่หัว กระทั่ง พ.ศ. 2444 สมเด็จพระเจ้าบรมวงศ์เธอ กรมพระยาดำรงราชานุภาพได้ตรวจชำระ "พระราชพงศาวดารกรุงรัตนโกสินทร์ รัชกาลที่ 1" ตามพระบรมราชโองการเป็นฉบับแรกและฉบับเดียว มีการจัดพิมพ์เมื่อ พ.ศ. 2444 กรมพระยาดำรงราชานุภาพทรงตัดทอนหลายเรื่องออกไปโดยส่วนใหญ่ที่ตัดเป็นเรื่องราวของสถาบันพระมหากษัตริย์ นิธิ เอียวศรีวงศ์เห็นว่าเพราะอยู่ในช่วงการเปลี่ยนแปลง
"พระราชพงศาวดารกรุงรัตนโกสินทร์ รัชกาลที่ 2" กรมพระยาดำรงราชานุภาพได้เรียบเรียงขึ้นใหม่เพราะเห็นว่ามีข้อบกพร่องมาก มีการตีพิมพ์เรียบเรียงแรก พ.ศ. 2459 ส่วนฉบับของเจ้าพระยาทิพากรวงศ์มีการตีพิมพ์ครั้งแรก พ.ศ. 2504 "พระราชพงศาวดารกรุงรัตนโกสินทร์ รัชกาลที่ 3" และ "พระราชพงศาวดารกรุงรัตนโกสินทร์ รัชกาลที่ 4" กรมพระยาดำรงราชานุภาพมิได้ชำระและเรียงเรียงใหม่แต่อย่างใด ทั้งสองเล่มมีการพิมพ์ในสมัยหลัง หลังการเปลี่ยนแปลงการปกครอง โดยเล่มรัชกาลที่ 3 และรัชกาลที่ 4 พิมพ์ครั้งแรกในปีเดียวกันคือ พ.ศ. 2477 เป็นหนังสืองานศพ จน พ.ศ. 2504 องค์การค้าคุรุสภาได้จัดพิมพ์ "พระราชพงศาวดารกรุงรัตนโกสินทร์ รัชกาลที่ 1–4" พร้อมกัน โดยเป็นฉบับของเจ้าพระยาทิพากรวงศ์
"พระราชพงศาวดารกรุงรัตนโกสินทร์ รัชกาลที่ 5" กรมพระยาดำรงราชานุภาพเป็นผู้นิพนธ์ ลงมือเขียนเมื่อ พ.ศ. 2458 พิมพ์ครั้งแรก พ.ศ. 2493 พระเจ้าบรมวงศ์เธอ พระองค์เจ้าอดิสัยสุริยาภาทรงพิมพ์ ในงานฉลองพระชันษาครบ 5 รอบ
การบังคับใช้กฎหมายในประเทศกัมพูชา

การบังคับใช้กฎหมายในประเทศกัมพูชา ได้รับการจัดการโดย ตำรวจแห่งชาติกัมพูชา ซึ่งเป็นหนึ่งในสามหน่วยงานในกระทรวงมหาดไทย ตำรวจแห่งชาติมีกำลังพลจำนวน 64,000 นาย แบ่งออกเป็นหน่วยงานอิสระ 4 หน่วย และหน่วยงานกลาง 5 หน่วยงาน ตำรวจแห่งชาติมีความซ้ำซ้อนในการทำงานกับสารวัตรทหาร (รู้จักอย่างเป็นทางการคือกองราชอาวุธหัตถ์) ซึ่งทำหน้าที่ภายใต้กระทรวงกลาโหม
ตำรวจแห่งชาติ.
กรมตำรวจแห่งชาติเป็นหนึ่งในสามหน่วยงานทั่วไปในกระทรวงมหาดไทย โดยที่เหลือได้แก่ ผู้ตรวจราชการฝ่ายการเมือง การบริหาร และการตำรวจ และกรมการปกครอง องค์กรนี้มีต้นกำเนิดมาจากการก่อตั้งกองตำรวจเขมรในสมัยอาณาจักรกัมพูชาที่ 1
กระทรวงนี้นำโดยรองนายกรัฐมนตรี ซาร์เค็ง และสำนักงานตำรวจแห่งชาติ นำโดยผู้บัญชาการตำรวจแห่งชาติซึ่งมียศนายพลสี่ดาว เนตร สะเวือน
ตำรวจแห่งชาติกัมพูชาแบ่งออกเป็น 4 หน่วยงานอิสระ ที่นำโดยรองผู้บัญชาการตำรวจแห่งชาติคนที่ 1 และหน่วยงานกลาง 5 กลุ่มงาน (Department) แต่ละหน่วยงานบริหารโดยหัวหน้ากรมและรองผู้บัญชาการ:
กลุ่มงานควบคุมชายแดน.
กลุ่มงานตำรวจควบคุมชายแดนแบ่งออกเป็น 3 หน่วยย่อย ได้แก่
กลุ่มงานความสงบเรียบร้อย.
กลุ่มงานความสงบเรียบร้อยแบ่งออกเป็น 4 หน่วยย่อย ได้แก่
กลุ่มงานตำรวจศาล.
แม้ว่าตำรวจศาล (หน่วยงานที่รับผิดชอบการบังคับใช้กฎหมายอาญาในรูปแบบต่าง ๆ ส่วนใหญ่) มีวัตถุประสงค์เพื่อปฏิบัติหน้าที่ในสำนักงานอัยการสูงสุด แต่ได้รับคำสั่งจากผู้บัญชาการตำรวจแห่งชาติ ซึ่งหมายความว่าอัยการไม่สามารถควบคุมกลุ่มงานตำรวจศาล กองกำลังตำรวจศาลแบ่งออกเป็น 3 หน่วยย่อย ได้แก่
กลุ่มงานความมั่นคง.
กลุ่มงานความมั่นคงแบ่งออกเป็น 4 หน่วยย่อย ได้แก่
กองราชอาวุธหัตถ์.
โครงสร้าง.
สารวัตรทหารหรือฌ็องดาร์เมอรี (กองราชอาวุธหัตถ์) เป็นเหล่าหนึ่งของกองทัพกัมพูชา ฌ็องดาร์เมอรีประกอบด้วยหน่วยขนาดเท่ากองพัน 10 หน่วย แต่ละหน่วยมีกำลังพลที่อยู่ระหว่าง 500-1,000 นาย มีกำลังมากกว่า 7,000 นายประจำการในทุกจังหวัด โดยมีสำนักงานใหญ่ในกรุงพนมเปญ ผู้บัญชาการคนปัจจุบันคือ พลโท เซา สุขา อดีตบอดี้การ์ดและที่ปรึกษาส่วนตัวของนายกรัฐมนตรีฮุนเซน ฌ็องดาร์เมอรีดูแลทั้ง 25 จังหวัด หน่วยนี้ประกอบด้วยทีมเคลื่อนที่ซึ่งประกอบด้วยหน่วยแทรกแซง 6 หน่วย กองพันยานพาหนะแทรกแซง 1 หน่วย ทหารม้า 1 หน่วย และทหารราบ 4 หน่วย โดยมีฐานอยู่ในพนมเปญ โรงเรียนฝึกอบรมฌ็องดาร์เมอรีตั้งอยู่ในก็อนดาลสตึง จังหวัดกันดาล
หน้าที่.
กองราชอาวุธหัตถ์มีหน้าที่รับผิดชอบในการรักษาความสงบเรียบร้อยของสาธารณะและความปลอดภัยภายใน รวมถึง:
หน้าที่ทางแพ่ง ได้แก่ การรักษาความปลอดภัยและสันติภาพสาธารณะ การสืบสวนและป้องกันกลุ่มอาชญากรรม การก่อการร้าย และกลุ่มความรุนแรงอื่นๆ การปกป้องทรัพย์สินของรัฐและส่วนตัว การช่วยเหลือและช่วยเหลือพลเรือนและกองกำลังฉุกเฉินอื่น ๆ ในกรณีฉุกเฉิน ภัยพิบัติทางธรรมชาติ ความไม่สงบ และความขัดแย้งทางอาวุธ หน้าที่เหล่านี้ทับซ้อนกันระหว่างฌ็องดาร์เมอรีและตำรวจแห่งชาติ
หน้าที่ทางทหาร ได้แก่ การอนุรักษ์และปกป้องความมั่นคงของชาติ รัฐ ทรัพย์สิน สันติภาพสาธารณะ และความสงบเรียบร้อยของประชาชน และช่วยเหลือกองกำลังรักษาความปลอดภัยอื่น ๆ ในกรณีฉุกเฉิน ปราบปรามความไม่สงบ สงคราม การปราบปรามการจลาจล การสนับสนุนการใช้กฎอัยการศึกและการระดมพล ต่อสู้และจับกุมผู้ต้องสงสัยเป็นอาชญากร ผู้ก่อการร้าย และกลุ่มความรุนแรงอื่นๆ
มิเกล โรดริโก

มิเกล โรดริโก (15 กรกฎาคม ค.ศ. 1970 –) เป็นผู้ฝึกฟุตซอลระดับอาชีพชาวสเปน ซึ่งปัจจุบันเป็นผู้จัดการฟุตซอลทีมชาติไทย
โดยมิเกล โรดริโก ประสบความสำเร็จระหว่าง ค.ศ. 2009 ถึง 2016 ร่วมกับทีมชาติญี่ปุ่นคว้าแชมป์ฟุตซอลชิงแชมป์เอเชียได้สองสมัยภายใต้การนำของเขา เนื่องจากความรู้ความสามารถด้านกลยุทธ์และการก่อรูปขบวน สปอร์ตสนิปปงสื่อกีฬายักษ์ใหญ่ของญี่ปุ่น จึงขนานนามโรดริโกว่า เดอะมาจิเชียน 
 "ณ วันที่ 26 เมษายน ค.ศ. 2024"
สถิติการบริหารจัดการ.
<templatestyles src="การอ้างอิง/styles.css"/>1 เฉพาะเกมอย่างเป็นทางการกับทีมชาติอื่น ๆ
<templatestyles src="การอ้างอิง/styles.css"/>2 การชนะหรือแพ้ด้วยการยิงจุดโทษถือเป็นการเสมอกันภายในเวลาที่กำหนด
เกียรติประวัติ.
ผู้จัดการ.
 ญี่ปุ่น
 ทีมชาติไทย
 เวียดนาม
ดับเบิลยูดับเบิลยูอี สปีด แชมเปียนชิป

ดับเบิลยูดับเบิลยูอี สปีด แชมเปียนชิปเป็นเข็มขัดแชมป์มวยปล้ำอาชีพที่สร้างโดย WWE สมาคมในอเมริกา ซึ่งมีไว้สำหรับนักมวยปล้ำชายจากทั้งสามแบรนด์ WWE มีการประกาศเมื่อวันที่ 27 มีนาคม 2024 และมีข้อกำหนดว่าการแข่งขันมีเวลาจำกัดสามนาที ชื่อนี้ตั้งชื่อตามรายการออนไลน์ Speed ของ WWE ซึ่งเป็นที่ที่การแข่งขันออกอากาศโดยเฉพาะ แชมป์คนปัจจุบันคือ Ricochet ซึ่งเอาชนะ Johnny Gargano เป็นแชมป์คนแรกในระหว่างการบันทึกเทป Speed ในวันที่ 26 เมษายน 2024 ซึ่งจะออกอากาศในวันที่ 8 พฤษภาคม 2024 ซึ่งเป็นวันที่ WWE จะยอมรับอย่างเป็นทางการว่าเป็นจุดเริ่มต้นสมัยแชมป์ของ Ricochet
การครอง.
!width=0 data-sort-type="number" scope="col" rowspan=2|<templatestyles src="Template:Tooltip/styles.css" />No.
!width=15% scope="col" rowspan=2|แชมป์
!width=0 colspan=3|การเปลี่ยนแชมป์
!width=0 colspan=3|สถิติการครองแชมป์
!width=40% class="unsortable" scope="col" rowspan=2|หมายเหตุ
!width=0 class="unsortable" scope="col" rowspan=2|<templatestyles src="Template:Tooltip/styles.css" />Ref.
!width=10% scope="col"|วันที่
!width=15% scope="col"|ศึก
!width=14% scope="col"|สถานที่
!width=0 data-sort-type="number" scope="col"|สมัย
!width=0 data-sort-type="number" scope="col"|วัน!!width=0 data-sort-type="number" scope="col"|Days recog.
! 1
จอห์น แบล็คธอร์น

จอห์น แบล็คธอร์น, หรือรู้จักในชื่อ อันจิน Anjin (按針, lit. "Pilot", "Steuermann") เป็นตัวเอกของ นวนิยายเรื่อง "โชกุน" เขียนโดยเจมส์ คลาเวลล์ ใน ปี 1975 มีพื้นฐานมาจากชีวิตของนักเดินเรือชาวอังกฤษในศตวรรษที่ 17 วิลเลียม แอดัมส์ ซึ่งเป็นชาวอังกฤษคนแรกที่มาเยือนญี่ปุ่น และกลายเป็นซามูไรภายใต้โทกูงาวะ อิเอยาซุ ไดเมียวผู้มีอำนาจที่แข็งแกร่งที่สุด ต่อมาเป็นผู้ก่อตั้งและโชกุนคนแรกของรัฐบาลโชกุนโทกูงาวะ ซึ่งมีชีวิตอยู่ระหว่างปี 1543 ถึง 1616
ชีวประวัติสมมติ.
เขาเกิดที่ลอนดอน ประเทศอังกฤษ และโตที่โปรเตสแตนต์ทำให้เขามีความไม่ไว้วางใจคาทอลิก เขาเป็นคนที่ชอบเที่ยวและมีอารมณ์จากเด็กเล็กเขาต้องทำงานเมื่อเขามีอายุที่เหมาะสม เขาก็ได้แต่งงานและมีลูกชายชื่อตูเดอร์และลูกสาวชื่อเอลิซาเบธ ทั้งสองคนนั้นถูกตั้งชื่อตามสมเด็จพระราชินีนาถเอลิซาเบธที่ 1 แห่งอังกฤษ ซึ่งได้ปกครองอยู่ในขณะนั้น
ท้องฟ้านั้นดึงดูดเขามาตั้งแต่เป็นเด็ก เขาเรียนรู้การสร้างเรือเขามีฝีมือเกี่ยวเรือเป็นอย่างมาก และเขาสามารถศึกษาการนำทาง และทำงานบนเรือจนได้รับตำแหน่งพิเศษที่เรียกว่านักเดินเรือ แม้จะมีครอบครัวที่ยังเป็นเด็ก เขาก็ได้ออกจากลอนดอนก่อนที่ลูกสาวจะเกิด และและออกเรือเดินทางไปยังที่ที่ไม่รู้จัก
จังหวัดสมุทรสาครในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548

การเลือกตั้งสมาชิกสภาผู้แทนราษฎรจังหวัดสมุทรสาคร พ.ศ. 2548 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 กำหนดให้มีขึ้นในวันที่ 6 กุมภาพันธ์ พ.ศ. 2548 โดยแบ่งเขตการเลือกตั้งออกเป็น 3 เขตเลือกตั้ง เท่าเดิมจากการเลือกตั้งครั้งก่อนเมื่อปี พ.ศ. 2544 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ภาพรวม.
ผลการเลือกตั้งแบบบัญชีรายชื่อ (รวมทั้งจังหวัดสมุทรสาคร).
<table style="margin:0; border:none;"><tr><td style="border:none; padding:0;">
<table style="text-align:left; border-collapse:collapse; width:100%;">
<tr style="background:#ddd"><th style="text-align:center;" colspan="5">คะแนนเสียง</th></tr>
<tr style="font-size:88%; height:4px;">
<td colspan="2" style="padding:0 4px; text-align:left;"></td>
<td style="width:400px; text-align:left;"></td>
<td colspan="2" style="padding:0 4px; width:1em; text-align:right;"></td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">ไทยรักไทย</td>
<td style="width:100px;border-left:solid 1px silver;border-right:solid 1px silver;">#E30613; width:58.45%; overflow:hidden">  </td>
<td colspan="2" style="padding-left:0.4em;padding-right:0.4em" align="right">58.45%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">ประชาธิปัตย์</td>
<td style="width:100px;border-left:solid 1px silver;border-right:solid 1px silver;">#03A1E8; width:35.15%; overflow:hidden">  </td>
<td colspan="2" style="padding-left:0.4em;padding-right:0.4em" align="right">35.15%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">อื่น ๆ</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">6.40%</td>
</tr>
</table>
</td></tr></table>
ผลการเลือกตั้งแบบแบ่งเขต.
เขตเลือกตั้งที่ 1.
ประกอบไปด้วยอำเภอเมืองสมุทรสาคร (เฉพาะตําบลมหาชัย ตําบลท่าฉลอม ตําบลโกรกกราก ตําบลคอกกระบือ ตําบลพันท้ายนรสิงห์ ตําบลโคกขาม ตําบลบางหญ้าแพรก ตําบลท่าจีน และตําบลท่าทราย)
เขตเลือกตั้งที่ 2.
ประกอบไปด้วยอำเภอเมืองสมุทรสาคร (เฉพาะนาดี และตําบลบางน้ำจืด) และอำเภอกระทุ่มแบน
เขตเลือกตั้งที่ 3.
ประกอบไปด้วยอำเภอเมืองสมุทรสาคร (เฉพาะตำบลลนาโคก ตําบลกาหลง ตําบลบางโทรัด ตําบลชัยมงคล ตําบลบ้านบ่อ ตําบลบางกระเจ้าและตําบลบ้านเกาะ) และอำเภอบ้านแพ้ว
พิชิต ชื่นบาน

พิชิต ชื่นบาน (เกิด 22 มกราคม พ.ศ. 2502) เป็นทนายความและนักการเมืองชาวไทย เป็นที่รู้จักกันดีในฐานะคนสนิท ดร.ทักษิณ ชินวัตร เคยทำหน้าที่หัวหน้าทีมทนายความให้นายทักษิณในคดีที่ดินรัชดาฯ แต่ต่อมานายพิชิตกลับมาทำงานให้ครอบครัวชินวัตรอีกครั้ง ด้วยการเป็น สส.บัญชีรายชื่อ พรรคเพื่อไทย ในปี 2554 และเป็นหนึ่งในผู้ผลักดันจนสุดซอยกับกฎหมายนิรโทษกรรม ต่อมาทำหน้าที่หัวหน้าทีมทนายให้ครอบครัวชินวัตรอีกครั้ง ในคดีจำนำข้าวของ น.ส.ยิ่งลักษณ์ ชินวัตร อดีตนายกฯ ในปี 2557 นายพิชิต ชื่นบาน ได้รับพระกรุณาโปรดเกล้าฯ แต่งตั้งเป็นรัฐมนตรีประจำสำนักนายกรัฐมนตรี เมื่อวันที่ 27 เม.ย.2567 ต่อมามีกลุ่ม 40 ส.ว. ยื่นเรื่องประเด็นต่อศาลรัฐธรรมนูญ ว่าพิชิตขาดคุณสมบัติตาม มาตรา 160 (4) ส่งผลให้พิชิต ยื่นลาออกในวันที่ 21 พฤษภาคม
สรุปประวัติการทำงาน พิชิตเป็นอดีตรัฐมนตรีประจำสำนักนายกรัฐมนตรี ในรัฐบาล เศรษฐา ทวีสิน อดีตที่ปรึกษานายกรัฐมนตรี (เศรษฐา ทวีสิน) อดีตสมาชิกสภาผู้แทนราษฎรแบบบัญชีรายชื่อ พรรคเพื่อไทย และอดีตประธานที่ปรึกษากฎหมายของพรรคไทยรักษาชาติ
งานการเมือง.
ในยุครัฐบาลยิ่งลักษณ์ ชินวัตร นายพิชิต มีบทบาทในฐานะ ส.ส.บัญชีรายชื่อพรรคเพื่อไทย และอยู่เบื้องหลังในการกลั่นกรองระเบียบกฎหมาย ในการสนับสนุนกฎหมาย จนกระทั่งเกิดการรัฐประหารปี 2557 อีกทั้ง นายพิชิต ก็ยังทำหน้าที่ในฐานะหัวหน้าทีมทนายความต่อสู้คดีโครงการจำนำข้าวให้มาโดยตลอด
ต่อมาปี พ.ศ. 2562 นายพิชิต ได้รับตำแหน่งเป็นประธานที่ปรึกษากฎหมายของพรรคไทยรักษาชาติ ขณะที่การเลือกตั้งเมื่อปี 2562 นายพิชิต ยังดำรงตำแหน่งกรรมการสรรหา ของพรรคไทยรักษาชาติ ทั้งนี้ในช่วงของการตั้ง ครม.เศรษฐา 1 นายพิชิต ได้ประกาศไม่ขอรับตำแหน่งรัฐมนตรี หลังมีชื่อได้นั่งเป็นรัฐมนตรีประจำสำนักนายกรัฐมนตรี พร้อมยืนยันว่าคุณสมบัติของตนเองครบถ้วนถูกต้องทุกประการ ไม่ขาดคุณสมบัติ หรือมีลักษณะต้องห้ามใดๆ ทั้งสิ้น ซึ่งการสละตำแหน่งของนายพิชิตในครั้งนั้น เจ้าตัวระบุว่าเพื่อต้องการให้การจัดตั้งรัฐบาลของนายเศรษฐาสำเร็จโดยเร็ว ขณะที่นายเศรษฐา ก็ไม่มีการดึงคนในพรรคเพื่อไทยมานั่งแทน และยังเว้นว่างเก้าอี้รัฐมนตรีประจำสำนักนายกรัฐมนตรี อีก 1 เก้าอี้ ไว้รอนายพิชิต อย่างไรก็ตาม ในช่วงก่อนการแต่งตั้ง ครม.เศรษฐา 1 นายพิชิต ยังให้สัมภาษณ์กับสื่อ ภายหลังที่มีชื่อจะได้นั่งเก้าอี้รัฐมนตรีประจำสำนักนายกรัฐมนตรีอีกครั้งนั้น ว่า "ตนเองเป็นคนทำงาน อยู่ตรงไหนก็สามารถทำงานได้หมด"
นายพิชิต ชื่นบาน ได้รับพระกรุณาโปรดเกล้าฯ แต่งตั้งเป็นรัฐมนตรี เมื่อวันที่ 28 เม.ย.2567 และเฝ้าถวายสัตย์ปฏิญาณก่อนปฏิบัติหน้าที่ วันที่ 3 พฤษภาคม ต่อมา สว จำนวน 40 คน ยื่นเรื่องประเด็นต่อศาลรัฐธรรมนูญ ว่าพิชิตขาดคุณสมบัติตาม มาตรา 160 (4) ส่งผลให้พิชิต ยื่นลาออกในวันที่ 21 พฤษภาคม โดยให้เหตุผลว่าเพื่อไม่ให้กระทบต่อการบริหารราชการแผ่นดินของนายกรัฐมนตรีและให้ประเทศเดินต่อไปได้ รวมเวลาดำรงตำแหน่ง 24 วัน
คูโรชิมะ

คูโรชิมะ; เป็นเกาะที่ตั้งอยู่ในอ่าวอุซุกิในเมืองสึคุมิ จังหวัดโออิตะ ประเทศญี่ปุ่นอยู่ห่างจากชายฝั่งซาชิอุประมาณ 300 ม. โดยมีเส้นรอบวงประมาณ 3 กม. ระดับความสูง 27 ม. และพื้นที่ประมาณ 5 เฮกตาร์เกาะนี้ได้ถูกกำหนดให้เป็น อุทยานแห่งชาตินิปโปะ ไคกัน ควาซาย
ประวัติศาสตร์.
ในตอนแรกกองเรือประกอบด้วยเรือ 5 ลำ ซึ่งบัญชาการโดยยาค็อบ ฌาคส์ มาฮู แต่ถูกแยกออกจากกันเนื่องจากสภาพอากาศเลวร้ายในมหาสมุทรแปซิฟิกหลังจากผ่านช่องแคบมาเจลลันทำให้เขาเข้าสู่ มหาสมุทรแปซิฟิก โดยมุ่งหน้าไปยังญี่ปุ่น แต่เรือเดอลีฟจมลงระหว่างการเดินทาง ทำให้เขาต้องเดินทางคนเดียวอีกครั้ง ตอนที่เรือออกเดินทางมีลูกเรืออยู่บนเรือประมาณ 110 คน แต่มีเพียง 24 คนเท่านั้นที่รอดชีวิตเมื่อมาถึงญี่ปุ่น มีผู้รอดชีวิตเพียงหกคนเท่านั้นที่สามารถยืนได้ และสามคนเสียชีวิตในวันรุ่งขึ้น หลายคนได้รับบาดเจ็บสาหัส ในสิ้นปีหน้า มีผู้เสียชีวิตเพิ่มอีก 7 ราย เหลือจำนวนผู้รอดชีวิตสุดท้ายอยู่ที่ 14 ราย ผู้รอดชีวิต ได้แก่ เมลคิออร์ ฟาน แซนต์วูร์ต ซึ่งกลายมาเป็นพ่อค้าชาวดัตช์ในสมัยเอโดะตอนต้น ,เจค็อบ ควัคเคอร์แนคกับตับเรือ ต่อมา(อันจิน มิอุระ)วิลเลียม แอดัมส์เป็นชาวอังกฤษ คนแรกที่เดินทางมาเยือนประเทศญี่ปุ่น
ภาพรวม.
ที่นี่มีชื่อเสียงในด้าน ชายหาดและสถานที่ตั้งแคมป์ และหาดคูโรชิมะได้รับเลือกให้เป็นหนึ่ง ใน 100 ชายหาดที่ดีที่สุดโดยกระทรวงสิ่งแวดล้อม
คูโรชิมะตั้งอยู่ในเมืองสึคุมิ จังหวัดโออิตะ ตั้งอยู่ใกล้เคียงเป็นอีกเกาะที่มีชื่อเดียวกันคือเกาะจิกุโรชิมะและเกาะโอกิคูโรชิมะในจังหวัดโออิตะ ในเมืองซาเอกิเรียกรวมกันว่าคูโรชิมะ
การมาเยือน.
ในเดือนเมษายน พ.ศ. 2543 มกุฎราชกุมารของทั้งญี่ปุ่นและเนเธอร์แลนด์เสด็จเยือนอุซูกิเนื่องในโอกาสครบรอบ 400 ปีของความสัมพันธ์ญี่ปุ่น-เนเธอร์แลนด์ เพื่อรำลึกถึงการครบรอบ 400เพื่องานฉลองที่อยู่ในโอกาสของการครบรอบปีนี้ กษัตริย์ทั้งสองพระองค์ได้เดินทางมาเยี่ยมชมเมืองอุซูกิโดยมีสมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์ ซึ่งได้ข้ามไปยังเกาะคูโรชิมะ เพื่อมอบพวงมาลัยที่ระนาดองค์ประธานอันน่าจดจำ ณ รูปปั้นของเย็นหยวนและโยซเติน
การเดินทาง.
ไปที่สถานีซาชิอุสายหลัก ใช้เวลานั่งเรือเฟอร์รี่ประมาณ 3-5 นาทีจากท่าเรือประมงซาชิอุ ซึ่งใช้เวลาเดิน15-20นาที
บิลลี จีน คิง คัพ

การแข่งขันบิลลี จีน คิง คัพ (หรือ BJK Cup) เป็นการแข่งขันเทนนิสหญิงประเภททีมระดับนานาชาติชั้นนำ เปิดตัวในชื่อ Federation Cup ในปี ค.ศ. 1963 เพื่อเฉลิมฉลองครบรอบ 50 ปีของสหพันธ์เทนนิสนานาชาติ (ITF) เปลี่ยนชื่อเป็น เฟดคัพ ในปี ค.ศ. 1995 และเปลี่ยนชื่ออีกครั้งในเดือนกันยายน ค.ศ. 2020 เพื่อเป็นเกียรติแก่อดีตนักเทนนิสหญิงอันดับ 1 ของโลก บิลลี จีน คิง บิลลี จีน คิง คัพ เป็นการแข่งขันกีฬาประเภททีมหญิงระดับนานาชาติประจำปีที่ใหญ่ที่สุดในโลก ในแง่ของจำนวนประเทศที่เข้าร่วมแข่งขัน ประธานจัดการแข่งขันคนปัจจุบันคือ แคทรีนา อดัมส์
สาธารณรัฐเช็ก ชนะเลิศ บิลลี จีน คิง คัพในปี ค.ศ. 2010 โดยชนะหกรายการจากสิบรายการในรอบทศวรรษ โดยการแข่งขันเทนนิสประเภททีมชายรายการที่เทียบเท่ากับบิลลี จีน คิง คัพ คือ เดวิสคัพ และมีเพียง สาธารณรัฐเช็ก แคนาดา ออสเตรเลีย รัสเซีย และสหรัฐ ที่ชนะเลิศทั้งสองรายการได้ในปีเดียวกัน
ปัญจกีฬาสมัยใหม่ชิงแชมป์โลก 2023

การแข่งขันปัญจกีฬาสมัยใหม่ชิงแชมป์โลก 2023 จัดขึ้นระหว่างวันที่ 19 ถึง 28 สิงหาคม ค.ศ. 2023 ที่เมืองบาธ สหราชอาณาจักร
ผู้เข้าเส้นชัย 3 อันดับแรกในปัญจกีฬาชายและหญิงได้ผ่านเข้ารอบโอลิมปิกฤดูร้อน 2024
ประเทศที่เข้าร่วม.
นักกีฬาเลเซอร์รัน 560 คนจาก 33 ประเทศ และนักกีฬาปัญจกีฬา 196 คนจาก 39 ประเทศเข้าร่วมการแข่งขันครั้งนี้
เทเบิลเทนนิสชิงแชมป์เอเชีย 2023

การแข่งขันเทเบิลเทนนิสชิงแชมป์เอเชีย 2023  เป็นการแข่งขันกีฬาเทเบิลเทนนิสที่จัดขึ้นที่เมืองพย็องชัง ประเทศเกาหลีใต้ ตั้งแต่วันที่ 3 ถึง 10 กันยายน พ.ศ. 2566
อำเภอเม่า

อำเภอเม่า หรือ เม่าเซี่ยน (ทิเบต: མའོ་རྫོང་།; เชียง: ʂqini) เป็นอำเภอหนึ่งในจังหวัดปกครองตนเองชนชาติทิเบตและเชียง อาป้า (Ngawa) มณฑลเสฉวน ประเทศจีน
อำเภอเม่ามีขนาดพื้นที่ 3,903 ตารางกิโลเมตร และมีประชากร 106,700 คน ณ ค.ศ. 2006 ร้อยละ 88.9 ของประชากรเป็นชาวเชียง ศูนย์กลางการปกครองของอำเภอเม่าอยู่ที่เมืองเฟิ่งอี๋
ภัยพิบัติทางธรรมชาติ.
ใน ค.ศ. 1933 เกิดแผ่นดินไหวใกล้เมืองเตี๋ยซี และใน ค.ศ. 2017 เกิดเหตุดินถล่มในหมู่บ้านซินหมัว  ในเมืองเตี๋ยซี
เขตการปกครอง.
อำเภอเม่าแบ่งออกเป็น 11 เมือง ดังนี้
ทีมผสมในโอลิมปิกซ้อน 1906

กีฬาโอลิมปิกช่วงแรกอนุญาตให้บุคคลในทีมมาจากชาติที่แตกต่างกันได้ คณะกรรมการโอลิมปิกสากล (IOC) จัดกลุ่มผลการแข่งขันไว้ด้วยกันภายใต้ชื่อ ทีมผสม (รหัส IOC ZZX) นอกจากนี้ยังมีทีมผสมในโอลิมปิกฤดูร้อน 1906 ที่กรุงเอเธนส์ ซึ่งปัจจุบันเรียกว่า กีฬาซ้อน และคณะกรรมการโอลิมปิกสากลไม่ถือเป็นกีฬาโอลิมปิกอย่างเป็นทางการอีกต่อไป ระหว่างการแข่งขันกีฬาโอลิมปิกซ้อน 1906 มีสองทีมที่ประกอบด้วยสมาชิกที่มาจากประเทศแตกต่างกันและได้รับเหรียญรางวัลจากการแข่งขันรายการต่าง ๆ
เทเบิลเทนนิสทีมชิงแชมป์โลก 2024

การแข่งขันเทเบิลเทนนิสทีมชิงแชมป์โลก 2024  จัดขึ้นที่เมืองปูซาน ประเทศเกาหลีใต้ ตั้งแต่วันที่ 16 ถึง 25 กุมภาพันธ์ พ.ศ. 2567 ผู้ที่ผ่านเข้ารอบก่อนรองชนะเลิศของรายการได้ผ่านเข้ารอบโอลิมปิกฤดูร้อน 2024 โดยอัตโนมัติ
การคัดเลือก.
จำนวนทีมที่มีสิทธิ์แข่งขันชิงถ้วยรางวัลในแต่ละรายการคือ 40 ทีม
กีฬาว่ายน้ำโอเพนวอเตอร์ในกีฬาทางน้ำชิงแชมป์โลก 2023

กีฬาว่ายน้ำโอเพนวอเตอร์ในกีฬาทางน้ำชิงแชมป์โลก 2023 จัดขึ้นระหว่างวันที่ 15 ถึง 20 กรกฎาคม พ.ศ. 2566 ที่ซีไซด์ โมโมจิ บีช พาร์ค ในเมืองฟุกุโอกะ ประเทศญี่ปุ่น
กำหนดการ.
มีการจัดแข่งขัน 5 รายการ
"เวลาทั้งหมดเป็นเวลาท้องถิ่น (UTC+9)"
กีฬาว่ายน้ำมาราธอนในกีฬาทางน้ำชิงแชมป์โลก 2024

กีฬาว่ายน้ำมาราธอนในกีฬาทางน้ำชิงแชมป์โลก 2024 จัดขึ้นระหว่างวันที่ 3 ถึง 8 กุมภาพันธ์ พ.ศ. 2567 ที่ท่าเรือเก่าโดฮา ในเมืองโดฮา ประเทศกาตาร์
กำหนดการ.
มีการจัดแข่งขัน 5 รายการ
"เวลาทั้งหมดเป็นเวลาท้องถิ่น (UTC+3)"
รักบี้ 7 คนอเมริกาเหนือ 2023

การแข่งขันรักบี้ 7 คนอเมริกาเหนือ 2023  เป็นการแข่งขันกีฬารักบี้ 7 คนของทวีปอเมริกาเหนือ จัดขึ้นที่สตาร์ไลท์สเตเดียม เมืองแลงฟอร์ด รัฐบริติชโคลัมเบีย ประเทศแคนาดา ในวันที่ 19 และ 20 สิงหาคม ค.ศ. 2023 ซึ่งถูกจัดขึ้นในแคนาดาเป็นครั้งที่สอง ทีมชนะเลิศครั้งก่อนหน้าคือ จาเมกา ผู้ชนะครั้งนี้จะได้รับสิทธิ์เข้าร่วมแขง่ขันโอลิมปิกฤดูร้อน 2024
รูปแบบ.
ทีมทั้งหมดจะถูกแบ่งออกเป็นสองกลุ่ม แข่งแบบพบกันหมด และแต่ละทีมจะแข่งขันกับฝ่ายตรงข้ามในกลุ่มของตน สองทีมอันดับแรกในแต่ละกลุ่มจะผ่านเข้าสู่รอบรองชนะเลิศ ซึ่งผู้ชนะจะได้ผ่านเข้าสู่รอบชิงชนะเลิศ/นัดชิงอันดับที่สาม
ทีมที่เหลือที่ไม่ผ่านเข้ารอบจะแข่งขันกันในกลุ่มแบบพบกันหมดเพื่อชิงอันดับที่ห้าถึงเจ็ด
ทีม.
หกทีมที่แข่งขันในบริติชโคลัมเบีย ได้แก่:
 เซนต์ลูเชีย,  เซนต์วินเซนต์และเกรนาดีนส์ และ  หมู่เกาะเคย์แมน ถอนตัวก่อนเริ่มการแข่งขัน
รักบี้ 7 คนอเมริกาเหนือ

การแข่งขันรักบี้ 7 คนอเมริกาเหนือ  เป็นการแข่งขันกีฬารักบี้ 7 คน สำหรับสมาพันธ์กีฬารักบี้ของอเมริกาเหนือและแคริบเบียน โดยจะทำหน้าที่เป็นการแข่งขันรอบคัดเลือกระดับภูมิภาคเป็นระยะสำหรับรักบี้ 7 คนชิงแชมป์โลก และ กีฬารักบี้ 7 คนในโอลิมปิกฤดูร้อน ในช่วงปีแรก ๆ ของการแข่งขัน ทีมระดับสองจาก อเมริกาเหนือ (แคนาดา, สหรัฐ) ไม่ได้เข้าร่วมหรือส่งเฉพาะทีมตัวแทนนอกทัวร์นาเมนต์สำหรับรอบคัดเลือกชิงแชมป์โลก (2012) หรือรอบคัดเลือกโอลิมปิก (2015)
สตุฟฟาตตัลเฟเน็ก

สตุฟฟาตตัลเฟเน็ก  คือสตูกระต่ายชนิดหนึ่งในตำรับอาหารมอลตา ถือเป็นอาหารประจำชาติของประเทศมอลตา โดยทั่วไปแล้วจะเคี่ยวหรือตุ๋นกับไวน์ มะเขือเทศ กระเทียม ใบกระวาน กานพลู เกลือ พริกไทย และผักต่าง ๆ เมื่อปรุงเสร็จบางครั้งอาจแยกเสิร์ฟเป็นสองคอร์ส โดยราดน้ำสตูลงบนพาสตาแล้วเสิร์ฟเป็นอาหารจานแรก จากนั้นเสิร์ฟเนื้อกระต่ายและผักเป็นอาหารจานหลัก
สตุฟฟาตตัลเฟเน็กอาจมีต้นกำเนิดมาจากการต่อต้านเชิงสัญลักษณ์ต่อข้อจำกัดในการล่าสัตว์ที่คณะอัศวินบริบาลได้กำหนดไว้ อาหารจานนี้ได้รับความนิยมมากขึ้นหลังจากการยกเลิกข้อจำกัดดังกล่าวในช่วงปลายคริสต์ศตวรรษที่ 18 (ซึ่งตรงกับช่วงที่กระต่ายพันธุ์พื้นเมืองอย่างตัชชีเบร์มีจำนวนเพิ่มขึ้นและมีราคาลดลง) และหลังจากที่มีการเพาะเลี้ยงกระต่ายในท้องถิ่น ซึ่งเป็นแนวปฏิบัติที่ได้รับอิทธิพลมาจากฝรั่งเศส
สุชาติ ลายน้ำเงิน

สุชาติ ลายน้ำเงิน (เกิด 2 มกราคม พ.ศ. 2502) เป็นนักการเมืองชาวไทย อดีตรองเลขาธิการนายกรัฐมนตรีฝ่ายการเมือง อดีตสมาชิกสภาผู้แทนราษฎรจังหวัดลพบุรี 2 สมัย อดีตที่ปรึกษารัฐมนตรีว่าการกระทรวงกลาโหม
ประวัติ.
สุชาติ เกิดเมื่อวันที่ 2 มกราคม พ.ศ. 2502 ที่อำเภอบ้านหมี่ จังหวัดลพบุรี 
สำเร็จการศึกษาระดับปริญญาโท สาขารัฐศาสตร์ มหาวิทยาลัยเกริก
งานการเมือง.
สุชาติ ลงสมัครรับเลือกตั้งเป็นสมาชิกสภาผู้แทนราษฎร ในปี พ.ศ. 2566 ในจังหวัดลพบุรี เขต 3 สังกัดพรรคเพื่อไทย แต่ไม่ได้รับเลือกตั้ง โดยพ่ายแพ้ให้กับ มัลลิกา จิระพันธุ์วาณิช ผู้สมัครจากพรรคภูมิใจไทย
คีอานา เจมส์

เคย์ลา คลินเกนสมิธ (Kayla Klingensmith; "สกุลเดิม: "; 23 พฤษภาคม 1997) เป็นนักมวยปล้ำอาชีพชาวอเมริกันที่เซ็นสัญญากับ WWE ภายใต้ชื่อ คีอานา เจมส์ (Kiana James) เธอเป็นอดีตแชมป์แท็กทีมหญิง NXT 1 สมัย
แฟลลอน เฮนลีย์

เทเรซา ชูสเลอร์ (Theresa Schuessler; 25 กันยายน 1994) เป็นนักมวยปล้ำอาชีพชาวอเมริกันที่เซ็นสัญญากับ WWE ภายใต้ชื่อ แฟลลอน เฮนลีย์ (Fallon Henley)
ท่าอากาศยานนานาชาติอาล มักตูม

ท่าอากาศยานนานาชาติอาล มักตูม  (IATA: DWC, ICAO: OMDW) หรือรู้จักกันในชื่อ ท่าอากาศยานดูไบเวิลด์เซนทรัล เป็นท่าอากาศยานนานาชาติแห่งหนึ่งในสหรัฐอาหรับเอมิเรตส์ ที่ตั้งอยู่ที่ญะบัลอะลี ห่างจากดูไบไปทางตะวันตกเฉียงใต้ 37 กิโลเมตร ท่าอากาศยานเป็นส่วนหนึ่งของโครงการดูไบใต้ ซึ่งเป็นโครงการพัฒนาพื้นที่สำหรับการอยู่อาศัย การค้า และทางโลจิสติกส์
โดยเมื่อการก่อสร้างเสร็จสิ้น (เดิมมีแผนเสร็จสิ้นในปี 2027 ปัจจุบันขยับมาเป็นปี 2030) ท่าอากาศยานจะมีรูปแบบการขนส่ง โลจิสติกส์ และบริการเสริม รวมถึงการผลิตและการประกอบ ในเขตการค้าเสรีแห่งเดียว#เปลี่ยนทาง โดยจะมีพื้นที่ ท่าอากาศยานมีความสามารถในการขนส่งสินค้าได้ และผู้โดยสารระหว่าง 160 ล้าน และ 260 ล้านคน โดย ณ ปี 2024 ท่าอากาศยานอาล มักตูม มีเที่ยวบินขนส่งผู้โดยสารค่อนข้างน้อย ส่วนมากเป็นฐานการบินขนส่งสินค้า โดยท่าอากาศยานเป็นฐานการบินหลักของเอมิเรตส์ สกายคาร์โก สายการบินลูกของเอมิเรตส์ที่ทำการบินขนส่งสินค้า
ยูแซฟ ปิวซุตสกี

ยูแซฟ แกลแมนส์ ปิวซุตสกี (5 ธันวาคม ค.ศ. 1867 – 12 พฤษภาคม ค.ศ. 1935) เป็นรัฐบุรุษชาวโปแลนด์ ผู้เป็นประมุขแห่งรัฐ (ค.ศ. 1918–1922) และจอมพลแห่งโปแลนด์คนแรก (ตั้งแต่ ค.ศ. 1920) เขาเป็นบุคคลที่มีบทบาทสำคัญอย่างมากในการเมืองโปแลนด์ภายหลังสงครามโลกครั้งที่หนึ่ง และมีอิทธิพลอย่างยิ่งต่อการกำหนดนโยบายต่างประเทศของโปแลนด์ ประชาชนส่วนใหญ่ต่างมีมุมมองต่อปิวซุตสกีว่าเป็นบิดาแห่งสาธารณรัฐโปแลนด์ที่ 2 ซึ่งเป็นรัฐโปแลนด์ที่ก่อตั้งขึ้นใน ค.ศ. 1918 หลังจากช่วงเวลา 123 ปี ของการแบ่งโปแลนด์ครั้งสุดท้ายใน ค.ศ. 1795 และเป็นผู้นำโดยพฤตินัย (ค.ศ. 1926–1935) ของสาธารณรัฐที่สอง ในฐานะรัฐมนตรีว่าการกระทรวงกลาโหม
ปิวซุตสกีมองว่าตนเองเป็นผู้สืบทอดทางวัฒนธรรมและประเพณีของเครือจักรภพโปแลนด์–ลิทัวเนีย เขามีความเชื่อในประเทศโปแลนด์ที่มีความหลากหลายทางชาติพันธุ์ ("บ้านของบรรดาชาติ") รวมถึงชาติพันธุ์พื้นเมืองและชนกลุ่มน้อยทางศาสนา สำหรับอาชีพทางการเมืองในช่วงแรก ปิวซุตสกีเข้าเป็นหัวหน้าพรรคสังคมนิยมโปแลนด์ และต่อมาใน ค.ศ. 1914 ปิวซุตสกีได้ก่อตั้งหน่วยทหารโปแลนด์ขึ้น ด้วยความเชื่อว่าเอกราชของโปแลนด์จะสามารถเกิดขึ้นได้จากชัยชนะทางทหาร โดยเขาคาดการณ์ว่ามหาสงครามครั้งใหม่จะทำลายล้างจักรวรรดิรัสเซียกับฝ่ายมหาอำนาจกลาง หลังการอุบัติขึ้นของสงครามโลกครั้งที่หนึ่งใน ค.ศ. 1914 หน่วยทหารของปิวซุตสกีได้ต่อสู้กับรัสเซียเคียงข้างฝ่ายจักรวรรดิออสเตรีย-ฮังการี ซึ่งต่อมาเมื่อรัสเซียเริ่มเพลี่ยงพล้ำในสงครามใน ค.ศ. 1917 เขาจึงถอนการสนับสนุนฝ่ายมหาอำนาจกลาง และถูกฝ่ายเยอรมนีคุมขังไว้ที่มัคเดอบวร์ค
ปิวซุตสกีเป็นประมุขแห่งรัฐโปแลนด์ตั้งแต่เดือนพฤศจิกายน ค.ศ. 1918 เมื่อโปแลนด์ได้รับเอกราชอีกครั้งหนึ่งจนถึง ค.ศ. 1922 โดยในระหว่าง ค.ศ. 1919–1921 เขาเป็นผู้นำกองทัพโปแลนด์ในหกสงครามที่เป็นการกำหนดเขตแดนของประเทศ แม้ว่าประเทศจะเกือบปราชัยในสงครามโปแลนด์–โซเวียตในช่วงเดือนสิงหาคม ค.ศ. 1920 แต่กองกำลังของเขาก็ยังยับยั้งการรุกรานจากรัสเซียโซเวียตได้ในยุทธการที่วอร์ซอ จากนั้นใน ค.ศ. 1923 ปิวซุตสกีได้เกษียณตัวเองในแวดวงการเมือง หลังจากรัฐบาลอยู่ภายใต้การครอบงำของฝ่ายตรงข้าม โดยเฉพาะอย่างยิ่งกลุ่มประชาธิปไตยแห่งชาติ แต่ในอีกสามปีต่อมา เขากลับสู่อำนาจอีกครั้งจากการรัฐประหารเดือนพฤษภาคม และกลายเป็นบุคคลผู้มีอำนาจสูงสุดในระบอบซานัตสยา  โดยในช่วงเวลานี้ ปิวซุตสกีมุ่งความสนใจไปที่กิจการทหารและการต่างประเทศจนกระทั่งถึงแก่อสัญกรรมเมื่อ ค.ศ. 1935 รวมถึงได้พัฒนาลัทธิบูชาบุคคลที่จะสามารถดำรงอยู่ได้จนถึงคริสต์ศตวรรษที่ 21
แม้ว่าจะมีการโต้เถียงกันในบางแง่มุมของการบริหารของปิวซุตสกี เช่น การคุมขังฝ่ายตรงข้ามทางการเมืองที่เบเรซาการ์ตุสกา  แต่เขายังคงเป็นหนึ่งในบุคคลที่ทรงอิทธิพลมากที่สุดในประวัติศาสตร์โปแลนด์ในคริสต์ศตวรรษที่ 20 และได้รับการยกย่องอย่างกว้างขวางว่าเป็นผู้ก่อตั้งประเทศโปแลนด์สมัยใหม่
<templatestyles src="Template:TOC limit/styles.css" />
บรรณานุกรม.
<templatestyles src="Refbegin/styles.css" />
"This is only a small selection. See also National Library in Warsaw lists ."
หนังสืออ่านเพิ่ม.
<templatestyles src="Refbegin/styles.css" />
จารึกวัดพระงาม

จารึกวัดพระงาม เป็นจารึกอักษรปัลลวะ ภาษาสันสกฤต ซึ่งกรมศิลปากรขุดพบ ขณะบูรณะวัดพระงาม จังหวัดนครปฐม เมื่อวันที่ 2 ตุลาคม พ.ศ. 2562 ปรากฎข้อความ "ทวารวตีวิภูติ" ซึ่งแปลความได้ว่า “ผู้ยิ่งใหญ่แห่งทวารวดี" อันแสดงถึงเมืองทวารวดี และสนับสนุนข้อสันนิฐานว่าพื้นที่จังหวัดนครปฐม อาจเป็นที่ตั้งของเมืองทวารวดี อย่างไรก็ตาม มีข้อโต้แย้งว่าข้อความในจารึกเป็นอ้างถึงเมืองทวารวดีในลักษณะความเปรียบ ถึงความยิ่งใหญ่และความรุ่งเรืองของเมือง จึงไม่อาจสรุปได้ว่านครปฐมคือทวารวดี
การค้นพบ.
วันที่ 2 ตุลาคม พ.ศ. 2562 ระหว่างที่สำนักศิลปากรที่ 2 สุพรรณบุรี กำลังขุดศึกษาในโบราณสถานในพื้นที่ของวัดพระงาม จังหวัดนครปฐม ได้พบแผ่นศิลานี้วางซ้อนอยู่บนแผ่นศิลาแลงอีก 2 แผ่น จารึกนี้อาจถูกเคลื่อนย้ายมาจากที่อื่น ดังจะเห็นได้จากวัสดุหินที่แตกต่างกัน คาดว่าเมื่อพ้นสมัยที่สร้างจารึกแล้ว ผู้คนอาจไม่เห็นความสำคัญ และไม่สามารถอ่านข้อความในจารึกได้ จึงนำแผ่นจารึกมาใช้ประโยชน์อื่นตามความเหมาะสม กล่าวคือ นำมาเป็นส่วนประกอบของฐานเจดีย์ จนมาถูกค้นพบระหว่างการขุดค้นในพื้นที่ดังกล่าว ได้รับทะเบียนวัตถุ คือ นฐ.21และให้ใช้จารึกตามนามของสถานที่พบว่า "จารึกวัดพระงาม" โดยก่อนหน้านั้นกรมศิลปากรพบรูปปั้นอสูรในบริเวณดังกล่าวด้วย กรมศิลปากรจึงได้เคลื่อนย้ายจารึกและรูปปั้นไปเก็บรักษาและทำการอนุรักษ์ที่พิพิธภัณฑสถานแห่งชาติ พระปฐมเจดีย์ จังหวัดนครปฐม
ลักษณะ.
จารึกเป็นหินทรายเนื้อละเอียด ตรวจสอบทางวิทยาศาสตร์พบว่าเป็นหินเถ้าภูเขาไฟชนิดไรโอไลต์ (Rhyolite) ซึ่งเป็นหินอัคนีพุ ลักษณะสี่เหลี่ยมผืนผ้า ขนาดกว้าง 50.2 เซนติเมตร ยาว 96.3 เซนติเมตร และหนา 14.5 เซนติเมตร มีอักษรจารึกไว้เพียงด้านเดียว จำนวน 6 บรรทัด ทั้งนี้ ตัวจารึกมีสภาพชำรุดมาก อักษรบางส่วนกะเทาะหลุดหายไป ข้อความบางส่วนที่สามารถอ่านได้อย่างชัดเจน กล่าวถึงคำว่า “ทวารวตีวิภูติ” อักษรที่ใช้จารึกเป็นอักษรปัลลวะ ในช่วงพุทธศตวรรษที่ 11 และ 12 ร่วมกัน ผู้จารึกต้องมีความรู้ความสามารถมาก จึงสามารถนำอักษรปัลลวะแบบเดิมที่ใช้ในพุทธศตวรรษที่ 11 และแบบที่พัฒนาขึ้นใหม่ในพุทธศตวรรษ 12 มาใช้ร่วมกันได้ นอกจากนี้ ยังเป็นการจารึกเป็นภาษาสันสกฤต ต่างจากจารึกในแหล่งทวารวดีอื่น ๆ ซึ่งพบเป็นภาษาบาลีและภาษามอญ
เนื้อความในจารึก.
ใจความสำคัญของเนื้อหาในจารึก กล่าวสรรเสริญพระราชาซึ่งได้รับชันชนะในสงคราม นำความเจริญมาสู่วงศ์ตระกูลและบ้านเมือง อีกทั้งยังได้มีการถวายของแก่พระปศุปติซึ่งเป็นอวตารหนึ่งของพระศิวะตามลัทธิปาศุปัตของศาสนาพราหมณ์ - ฮินดูไควนิกาย อีกทั้งยังเป็นคำเรียกพระศิวะที่เก่าแก่ที่สุด หมายถึง "เจ้าแห่งสรรพสัตว์" และปรากฎพระนามของเทพองค์อื่น ๆ เช่น วิษณุ ศรี(ลักษมี) ปรเมศวร การสร้างจารึกนี้จึงเป็นการประกาศชัยชนะที่มีในสงคราม บอกเล่าเรื่องราวของพระราชาให้ประชาชนในสังคมทราบ
เนื้อความยังปรากฎชื่อเมือง "หัสตินาปุระ" ซึ่งเป็นเมืองของฝ่ายเการพ ในมหาภารตะ แสดงให้เห็นถึงอิทธิพลของมหาภารตะ รวมถึงคดินิยม พิธีกรรมของศาสนาพราหมณ์-ฮินดู ในพื้นที่ดังกล่าว อย่างไรก็ตาม การนับถือพระปศุปติมีกล่าวถึงในจารึกพบที่ปราสาทพนมรุ้ง และจารึกอีกหลายหลักในกัมพูชา นอกจากนั้นยังพบรูปเคารพทั้งในประเทศไทยและกัมพูชาด้วย แต่ลัทธินี้คงจะมิได้เป็นที่นิยมนับถือในบริเวณภาคกลางของประเทศไทย จึงหมดความสำคัญลงโดยสิ้นเชิงในเวลาต่อมา เพราะเป็นคติความเชื่อจากศาสนาที่ต่างกัน
ไดกิ ฮิงูจิ

ไดกิ ฮิกุชิ  เกิดวันที่ 8 เมษายน ค.ศ. 1984 ที่ยัตสึชิโระ จังหวัดคูมาโมโตะ เป็นอดีตนักฟุตบอล และผู้จัดการทีมฟุตบอลชาวญี่ปุ่น ปัจจุบันเป็นหัวหน้าผู้ฝึกสอนสโมสรฟุตบอลสงขลาในศึกไทยลีก 3
สาคู (แป้ง)

สาคู เป็นแป้งที่สกัดจากเปลือกหรือเนื้อเยื่อที่เป็นรูพรุนของลำต้นปาล์มในเขตร้อนต่าง ๆ โดยเฉพาะต้นปาล์มสาคู ("Metroxylon sagu") เป็นอาหารหลักสำหรับชาวพื้นราบในแถบนิวกินีและหมู่เกาะโมลุกกะ แหล่งสาคูที่ใหญ่ที่สุดมาจากเอเชียตะวันออกเฉียงใต้ โดยเฉพาะอินโดนีเซียและมาเลเซีย มีการส่งสาคูจำนวนมากไปยังยุโรปและอเมริกาเหนือเพื่อนำไปประกอบเป็นอาหาร
ชั่วโมงรักนอกตำรา

ชั่วโมงรักนอกตำรา (เกาหลี: ) เป็นละครทางโทรทัศน์ของเกาหลีใต้ ที่เขียนโดย พัก คยอง-ฮวา กำกับโดย อัน พัน-ซ็อก และนำแสดงโดย ช็อง รยอ-ว็อน และ วี ฮา-จุน มีกำหนดออกอากาศตอนแรกทางช่อง ทีวีเอ็น วันที่ 11 พฤษภาคม 2024 และจะออกอากาศทุกวันเสาร์และวันอาทิตย์ เวลา 21:20 น. (เวลามาตรฐานเกาหลี) นอกจากนี้ยังสตรีมบน บริการสื่อผ่านอินเทอร์เน็ต และ TVING อีกด้วย
เรื่องย่อ.
บอกเล่าเรื่องราวของความโรแมนติกในชีวิตจริงที่เป็นความลับและแสนหวานระหว่างซอ ฮเย-จิน (ช็อง รยอ-ว็อน) ครูสอนโรงเรียนกวดวิชาที่มีประสบการณ์ และ อีจุน-โฮ (วี ฮา-จุน) นักเรียนสุดแปลกที่กลับมาอีกครั้งหลังจากผ่านไปสิบปีเพื่อปลุกเร้าหัวใจของเธอ และเรื่องราวที่เต็มไปด้วยสีสันของอาจารย์ผู้สอน
ครูสอนภาษาเกาหลีที่ทำงานนี้มา 14 ปีแล้ว จนตอนนี้กลายเป็นครูที่มีชื่อเสียง หลังจากชีวิตของเธอเข้าที่เข้าทางได้ไม่นาน นักเรียนที่เคยเป็นตัวสร้างปัญหาเมื่อ 10 ปีที่แล้วจนเธอติวให้เข้ามหาวิทยาลัยชื่อดังได้ 
เด็กนักเรียนดีเด่นประจำสถาบันกวดวิชาที่เขาได้มาทำงานจนได้รับรางวัลเกียรติคุณและการสนับสนุนเต็มที่จะทางสถาบัน หลังจากที่เขาไปทำงานในบริษํทยักษ์ใหญ่มาซักพัก เขาก็ตัดสินใจกลับมาทำงานเป็นติวเตอร์ให้สถาบันแห่งนี้ครั้งแรก
การผลิต.
การพัฒนา.
ได้รับการพัฒนาภายใต้ชื่อผลงาน "Graduation" เป็นผลงานใหม่ของผู้กำกับ อัน พัน-ซ็อก และดึงดูดความสนใจของผู้ออกอากาศตั้งแต่เริ่มผลิต พัก คยอง-ฮวา ได้รับประกาศว่าเป็นเป็นนักเขียนบท Studio Dragon และ JS Pictures เป็นดูแลการผลิตซีรีส์นี้ 
การคัดเลือกนักแสดง.
ช็อง รยอ-ว็อน และวี ฮา-จุน ได้รับการเสนอบทบาทนำในซีรีส์นี้ในเดือนกรกฎาคมและตุลาคม พ.ศ. 2566 ตามลำดับ 
ช็องและวีได้รับการยืนยันอย่างเป็นทางการว่าเป็นนักแสดงนำของซีรีส์นี้ 
ถ่ายทำ.
การถ่ายภาพหลัก เริ่มในเดือนตุลาคม 2023 
การออกอากาศ.
ในเดือนตุลาคม พ.ศ. 2566 ซีรีส์นี้มีกำหนดฉายทางช่อง ทีวีเอ็น ในปี พ.ศ. 2567 นอกจากนี้ยังสตรีม บน TVING อีกด้วย ห้าเดือนต่อมา ทีวีเอ็น ยืนยันว่าวันฉายจะเป็นวันที่ 11 พฤษภาคม 2024
กบฏหวาง หลิง

กบฏหวาง หลิง  หรือ กบฏครั้งแรกในฉิวฉุน เป็นการก่อการกำเริบเชิงลงโทษในปี ค.ศ. 251 นำโดยหวาง หลิง (王凌) ขุนพลของรัฐวุยก๊กเพื่อต่อต้านผู้สำเร็จราชการแทนพระองค์สุมาอี้และตระกูล เป็นการก่อกบฏครั้งแรกในชุดกบฏสามครั้งที่เกิดขึ้นในฉิวฉุน (壽春 "โช่วชุน"; ปัจจุบันคืออำเภอโช่ว นครลู่อาน มณฑลอานฮุย) ในช่วงทศวรรษ 250 ในยุคสามก๊กในประวัติศาสตร์จีน
บุคคลในยุทธการ.
ทัพหวาง หลิง
ทัพวุยก๊ก
มาโยนากะพันช์

มาโยนากะพันช์ (ญี่ปุ่น: 真夜中ぱんチ, โรมาจิ: Mayonaka Panchi) เป็นออรจินัลซีรีส์อนิเมะทางโทรทัศน์ที่เตรียมออกอากาศผลิตโดยพีเอเวิกส์และคาโดกาวะ คอปเปอเรชั่น ซีรีส์นี้สร้างโดยโดงะ โทโก โชโจ กำกับโดยชู ฮอนมะ โดยมีฮิเดอากิ ชิราซากะรับหน้าที่เขียนบท และเรียวตะ อาริมะ ออกแบบตัวละครที่ดัดแปลงจากตัวละครดั้งเดิมของสึกาสะ โคโตบุกิสำหรับแอนิเมชั่น tape and Raku รับหน้าที่แต่งเพลง อนิเมะเริ่มออกอากาศตั้งแต่เดือนกรกฎาคมถึงกันยายน พ.ศ. 2567 ฉบับดัดแปลงเป็นมังงะวาดภาพประกอบโดยโทโมมิ อุซูอิ เริ่มตีพิมพ์ในนิตยสารยังเอซของคาโดกาวะโชเต็งตั้งแต่เดือนมีนาคม พ.ศ. 2567 ถึงจนถึงเดือนกุมภาพันธ์ พ.ศ. 2568 ฉบับดัดแปลงเป็นไลต์โนเวลเขียนโดยสึซึโระ ฮิบิ และวาดภาพประกอบโดยสึกาสะ โคโตบุกิ ตีพิมพ์โดยฟูจิมิโชโบ ในเดือนกรกฎาคม พ.ศ. 2567
ให้เสียงโดย: อิกูมิ ฮาเซงาวะ
ให้เสียงโดย: ฟัยรูซ ไอ
ให้เสียงโดย: #เปลี่ยนทาง 
ให้เสียงโดย: ฮินะ โยมิยะ
ให้เสียงโดย: ฮิโตมิ อูเอดะ
ให้เสียงโดย: อาอิ คายาโนะ
ให้เสียงโดย: ชิกะ อันไซ
ให้เสียงโดย: เรนะ คนโด
 ให้เสียงโดย: โนบูฮิโกะ โอกาโมโตะ
 ให้เสียงโดย: โทโมกาซุ ซูงิตะ
 ให้เสียงโดย: มานากะ อิวามิ
สื่อ.
มังงะ.
ฉบับดัดแปลงเป็นมังงะวาดภาพประกอบโดยโทโมมิ อูซุอิ เริ่มตีพิมพ์ลงในนิตยสารยังเอซ ของคาโดกาวะโชเต็ง เมื่อวันที่ 4 มีนาคม พ.ศ. 2567 จนถึงวันที่ 4 กุมภาพันธ์ พ.ศ. 2568 ได้รับการรวบรวมตีพิมพ์เป็นเล่ม("ทังโกบง")จำนวน 1 เล่ม ณ เดือนกรกฎาคม พ.ศ. 2567
!width=4%|#
!width=48%|วันที่ออกจำหน่าย
!width=48%|ISBN
<tr style="text-align: center;"><th scope="row" id="vol1" style="text-align: center; font-weight: normal; background-color: transparent;">1</th></td><td> 4 กรกฎาคม พ.ศ. 2567</td><td></td></tr>
<tr style="text-align: center;"><th scope="row" id="vol2" style="text-align: center; font-weight: normal; background-color: transparent;">2</th></td><td> 4 มีนาคม พ.ศ. 2568</td><td></td></tr>
</table>
อนิเมะ.
ในวันที่ 26 มกราคม พ.ศ. 2567 คาโดกาวะและพีเอเวิกส์ ประกาศว่าพวกเขากำลังผลิตออริจินัลซีรีส์อนิเมะทางโทรทัศน์ชื่อ มาโยนากะพันช์ ออกอากาศตั้งแต่วันที่ 8 กรกฎาคมถึง 23 กันยายน พ.ศ. 2567 ทางช่องโตเกียวเอ็มเอ็กซ์และเอทีเอ็กซ์ เพลงเปิดคือ "Gimi Gimi" (ギミギミ) ร้องโดยลิฟ (ฟัยรูซ ไอ), อิจิโกะ (ยูอินะ อิโต), ฟู (ฮินะ โยมิยะ), โทคาเกะ (ฮิโตมิ อูเอดะ), และ ยูกิ (อาอิ คายาโนะ) ในขณะที่เพลงปิดคือ "เฮนชู-เทน" (編集点, Henshū-ten, #เปลี่ยนทาง) ร้องโดยมาซากิ (อิกูมิ ฮาเซงาวะ) เมเดียลิงก์ได้รับลิขสิทธิ์ซีรีส์นี้ในเอเชียตะวันออกและเอเชียตะวันออกเฉียงใต้สำหรับการสตรีมบนช่องยูทูบ Ani-One Asia
ไลต์โนเวล.
ไลต์โนเวลที่ดัดแปลงโดย สึซึโระ ฮิบิ และภาพประกอบโดยสึคาสะ โคโตบุกิ จะตีพิมพ์โดยฟูจิมิ โชโบ ภายใต้สำนักพิมพ์ฟูจิมิ แฟนตาเซีย บุนโกะ ในวันที่ 20 กรกฎาคม พ.ศ. 2567
หวาง หลิง

หวาง หลิง (ค.ศ. 172—15 มิถุนายน ค.ศ. 251) ชื่อรอง เยี่ยน-ยฺหวิน  เป็นขุนพลและขุนนางของรัฐวุยก๊กในยุคสามก๊กของจีน
ประวัติและการรับราชการช่วงต้น.
ครอบครัวของหวาง หลิงหลบหนีไปอยู่ชนบทหลังอ้องอุ้น (王允 "หวาง ยฺหวิ่น") อาของหวาง หลิงถูกประหารชีวิตในปี ค.ศ. 192 ฐานยุยงลิโป้ให้สังหารขุนศึกตั๋งโต๊ะ ต่อมาหวาง หลิงได้รับการเสนอชื่อ"เซี่ยนเหลียน" (孝廉) ซึ่งเป็นผู้ได้รับการเสนอชื่อที่สำคัญสำหรับการพิจารณาแต่งตั้งให้รับราชการพลเรือน และได้ขึ้นเป็นเจ้าเมืองของเมืองจงชาน ("จงชานไท่โฉ่ว") การทำงานรับราชการเป็นอย่างดีทำให้อัครมหาเสนาบดีโจโฉสังเกตเห็น หวาง หลิงจึงได้ย้ายมารับราชการในสำนักของโจโฉ 
การรับราชการในวุยก๊ก.
ในทัพโจโฉ หวาง หลิงเข้าร่วมในยุทธการที่รบกับง่อก๊กหลายครั้ง ช่วงที่หวาง หลิงดำรงตำแหน่งข้าหลวงมณฑลกุนจิ๋ว ได้โจมตีทัพของซุนกวนตามบัญชาของเตียวเลี้ยว ผลงานในการศึกทำให้หวาง หลิงได้เลื่อนยศเป็นขุนพลสถาปนายุทธ์ ("เจี้ยนอู่เจียงจฺวิน") ในยุทธการที่รบกับง่อก๊กอีกครั้งหนึ่ง หวาง หลิงได้ช่วยเหลือขุนพลโจฮิวที่ถูกปิดล้อม หวาง หลิงจึงเลื่อนยศเป็นขุนพลทหารม้าและรถรบ ("เชอฉีเจียงจฺวิน") หลังได้รับชัยชนะครั้งใหญ่ต่อจวนจ๋องขุนพลง่อก๊ก
เหอ ไข่หมิง

เหอ ไข่หมิง (เกิด 1984) เป็นนักวิทยาการคอมพิวเตอร์ชาวจีน มีชื่อเสียงในฐานะผู้คิดค้น ResNet ซึ่งเป็นแบบจำลองโครงข่ายประสาทแบบสังวัตนาการแบบหนึ่งที่ได้รับการใช้งานอย่างแพร่หลาย สาขาการวิจัยหลักของเขาคือ คอมพิวเตอร์วิทัศน์ และ การเรียนรู้เชิงลึก ปัจจุบันเป็นนักวิทยาศาสตร์ผู้ทำงานในห้องปฏิบัติการปัญญาประดิษฐ์ของเฟซบุ๊ก
ชีวประวัติ.
เหอ ไข่หมิงเกิดที่เมืองกว่างโจว มณฑลกวางตุ้ง เมื่อปี 1984 เขาศึกษาที่ โรงเรียนมัธยมกว่างโจวจื๋อซิ่นตั้งแต่ปี 1997 ถึง 2003 และได้เข้าเรียนที่มหาวิทยาลัยชิงหฺวาในปี 2003 เขาได้อันดับหนึ่งในการสอบคัดเลือกเข้าวิทยาลัยประจำมณฑลกวางตุ้ง ด้วยคะแนนมาตรฐาน 900 และได้เข้าเรียนในภาควิชาฟิสิกส์มหาวิทยาลัยชิงหฺวา
เขาศึกษาในภาควิชาฟิสิกส์มหาวิทยาลัยชิงหฺวาตั้งแต่ปี 2003 จนถึง 2007 โดยในปี 2007 ได้เข้าร่วมกลุ่มคอมพิวเตอร์วิทัศน์ของสถาบันวิจัยไมโครซอฟท์เอเซียในฐานะนักศึกษาฝึกงานในปีสุดท้าย โดยมีซุน เจี้ยนเป็นอาจารย์ที่ปรึกษา ตั้งแต่ปี 2007 ถึง 2011 เขาเข้าศึกษาระดับปริญญาเอกที่ห้องปฏิบัติการมัลติมีเดีย ของมหาวิทยาลัยภาษาจีนแห่งฮ่องกง โดยได้ศึกษากับอาจารย์ทาง เสี่ยวโอว หลังจากสำเร็จการศึกษาระดับปริญญาเอกในปี 2011 เขาได้ทำงานที่สถาบันวิจัยไมโครซอฟท์เอเชียในตำแหน่งนักวิจัย และในปี 2016 เขาได้เข้าทำงานที่ห้องปฏิบัติการปัญญาประดิษฐ์ของเฟซบุ๊ก ในปี 2024 เขาได้เป็นอาจารย์ในภาควิชาวิศวกรรมไฟฟ้าและวิทยาการคอมพิวเตอร์ของสถาบันเทคโนโลยีแมสซาชูเซตส์
อ้างถึง.
<templatestyles src="Reflist/styles.css" />
อุมม์ซะละมะฮ์

ฮินด์ บินต์ อะบีอุมัยยะฮ์ (Hind ʾibnat ʾAbī ʾUmayya, ป. ค.ศ. 580 หรือ 596 – 680 หรือ 683) รู้จักกันในชื่อ อุมม์ซะละมะฮ์  หรือ ฮินด์ อัลมัคซูมียะฮ์  เป็นภรรยาคนที่ 6 ของมุฮัมมัด
"อุมม์ซะละมะฮ์" เป็น"กุนยะฮ์"ที่หมายถึง "มารดาซะละมะฮ์" เธอเป็นหนึ่งในผู้ติดตามหญิงที่มีอิทธิพลมากที่สุดของมุฮัมมัด ส่วนใหญ่ยอมรับจากการจำฮะดีษหลายฉบับ มุสลิมนิกายชีอะฮ์เชื่อว่าเธอเป็นภรรยาที่สำคัญที่สุดของมุฮัมมัดหลังจากเคาะดีญะฮ์
เห็ดจมูกหมู

เห็ดจมูกหมู หรือ “เห็ดปากหมู” (ชื่อวิทยาศาสตร์: "Galiella rufa (Schweinitz) Nannfeldt & Korf Sarcosomataceae Pezizales.") เป็นเห็ดที่มีลักษณะต่างจากเห็นทั่วไป คือ ตัวดอกเห็ดจะไม่มีหมวกเห็ดบานยื่นออกมาเป็นลักษณะคล้ายกับร่มเหมือนสายพันธุ์อื่นๆ 
ความพิเศษของสายพันธุ์นี้คือ ดอกเห็ดจะมีลักษณะเป็นแท่งงอกออกมา คล้ายกับถ้วยหรือโอ่งใส่น้ำ มักขึ้นบริเวณขอนไม้ที่เปื่อยและฝังดินมานานจนผุพัง ด้วยลักษณะของดอกเห็ดที่เป็นแท่งนี้เอง จึงทำให้แต่ละท้องถิ่น มักจะมีชื่อเรียกเห็ดชนิดนี้ แตกต่างกันออกไป เช่น จังหวัดตราดเรียกว่า “เห็ดจมูกม้า” จังหวัดสงขลาบางพื้นที่เรียกว่า "เห็ดนมหมู" บางจังหวัด หรือท้องถิ่นเรียก เห็ดจมูกหมู เห็ดตาควาย เห็ดดังหมู เห็ดปากหมู และเห็ดเท้าช้าง ชาวบ้านสมัยโบราณมักจะเก็บเห็ดจมูกหมูมาดูดกินแทนน้ำ เมื่อขาดน้ำหรือน้ำหมดในเวลาที่เดินป่า
ลักษณะ.
ลักษณะของเห็ดจมูกหมู ภายนอกของเห็ดจะมีสีคล้ำ ยกเว้นบริเวณส่วนหน้าเห็ดหรือส่วนบนสุดจะมีลักษณะเป็นยอดหน้าตัด ไม่ได้มีรูปทรงเป็นโดมหรือลักษณะเป็นร่มที่กางเหมือนกับสายพันธุ์อื่น ๆ ส่วนหน้าตัดจะมีสีออกส้ม คล้ายปลายจมูกหมู หรือเท้าของช้าง จนเป็นที่มาของชื่อเห็ดสายพันธุ์นี้
ลักษณะภายนอก ส่วนที่เป็นสีคล้ำจะมีความเหนียว และมีขนเล็ก ๆ ขึ้นปกคลุมบริเวณยอดตัดสีส้ม ขนาดของเห็ด 1 ดอก จะอยู่ที่ประมาณ 1.5 cm. – 3 cm. ความสูงประมาณ 1-3 cm.
ลักษณะภายในของเห็ดชนิดนี้จะเป็นเนื้อวุ้นใส ๆ และมีน้ำมากกว่าเห็ดทั่วไป
ประโยชน์เเละสรรพคุณ.
คนเดินป่า หรือชาวบ้านสมัยโบราณมักจะเก็บเห็ดจมูกหมูมาดูดกินแทนน้ำ เมื่อขาดน้ำหรือน้ำหมดในเวลาที่เดินป่า
โหยว ยฺหวี่ซี

โหยว ยฺหวี่ซี  เป็นนักเขียนโปรแกรมชาวจีน เกิดในเมืองอู๋ซี มณฑลเจียงซู ประเทศจีน เขาเป็นผู้ริเริ่มและเป็นผู้พัฒนา Vue.js เฟรมเวิร์กโปรแกรมประยุกต์บนเว็บที่เขียนด้วยภาษาจาวาสคริปต์ ปัจจุบันอาศัยอยู่ที่ประเทศสิงคโปร์
= ชีวประวัติ =
วัยเด็ก.
โหยว ยฺหวี่ซีรู้จักคอมพิวเตอร์เป็นครั้งแรกเมื่อตอนที่เขายังเป็นเด็ก และเมื่อตอนที่เขาอยู่มัธยมปลาย เขามักจะสนุกกับการสร้างเอฟเฟกต์เพื่อเล่าเรื่องราวด้วยอะโดบี แฟลช 
การศึกษา.
ในปี 2005 เขาได้ไปศึกษาที่สหรัฐอเมริกา ขณะเข้าเรียนที่มหาวิทยาลัยคอลเกต เขาได้ศึกษาด้านประวัติศาสตร์ศิลปะ เมื่อเขากำลังจะสำเร็จการศึกษา เขาก็ตระหนักว่าเป็นการยากที่จะหางานที่ตรงกับที่จบปริญญาตรีมา เขาจึงไปเรียนต่อปริญญาโทสาขาการออกแบบศิลปะและเทคโนโลยีที่สถาบันการออกแบบพาร์สันส์ ซึ่งเขาเริ่มรู้จักกับไลบรารีเครื่องมือออกแบบมัลติมีเดีย OpenFrameworks และภาษาโปรแกรมจาวาสคริปต์ และเรียนรู้การเขียนโปรแกรมประยุกต์ และ ส่วนต่อประสานกับผู้ใช้
การงาน.
หลังจากที่ Chrome Experiments ซึ่งเป็นแพลตฟอร์มทดลองของกูเกิลเปิดตัว เขาได้ส่งผลงานของเขาที่เขียนด้วยจาวาสคริปต์และได้รับการยอมรับและได้รับโอกาสในการทำงานที่กูเกิล
Vue.js.
ในขณะที่ทำงานใน Creative Lab ของกูเกิล เขาได้เริ่มรู้จักกับ Angular ซึ่งเป็นเฟรมเวิร์กสำหรับโปรแกรมประยุกต์บนเว็บที่พัฒนาโดยทีมงานกูเกิล เขาสนใจวิธีที่ Angular สามารถจัดการแบบจำลองอ็อบเจกต์เอกสารของหน้าเว็บผ่านการผูกข้อมูล และต้องการพัฒนาซอฟต์แวร์เฟรมเวิร์ก ที่มีฟังก์ชันคล้ายกัน แต่มีเนื้อหาที่เบากว่าโดยยืนพื้นจาก Angular
ต่อมาเขาได้ตั้งชื่อเฟรมเวิร์กที่พัฒนาขึ้นมานี้ว่า Vue.js และเปิดตัวเวอร์ชัน 1.0 ในปี 2014 หลังจากที่ได้รับการตอบรับอย่างดีเยี่ยม Vue.js ก็ได้กลายมาเป็นหนึ่งในโปรเจ็กต์ที่มีผู้ชมมากที่สุดบนแพลตฟอร์มบริการโฮสต์โค้ด GitHub ด้วยความชื่นชอบการ์ตูนญี่ปุ่น เขาได้ใช้ชื่อผลงานแอนิเมชันเป็นชื่อโค้ดของ Vue.js แต่ละเวอร์ชันที่เปิดตัว ตัวอย่างเช่น "Evangelion" ในเวอร์ชัน 1.0 มีที่มาจากอีวานเกเลียน มหาสงครามวันพิพากษา, "Ghost in the Shell" ในเวอร์ชัน 2.0 มาจากเรื่องโกสต์อินเดอะเชลล์, "JoJo's Bizarre Adventure" ในเวอร์ชัน 2.3 มาจากเรื่องโจโจ้ ล่าข้ามศตวรรษ และอื่น ๆ
ในช่วงปี 2014 เขาลาออกจากกูเกิล และไปทำงานอยู่กับบริษัท Meteor Software ซึ่งเป็นบริษัทที่เชี่ยวชาญด้านซอฟต์แวร์เฟรมเวิร์ก โดยหวังว่าจะได้รับทุ่มเทให้กับการพัฒนา Vue.js มากขึ้น อย่างไรก็ตาม ในภายหลังบริษัท Meteor Software กลับมีแนวโน้มที่จะใช้ React ซึ่งเป็นไลบรารีจาวาสคริปต์ที่พัฒนาโดยเฟซบุ๊ก ทำให้เขาไม่มีทางเลือกอื่นนอกจากลาออกมา
ต่อมาในปี 2016 ได้ก่อตั้งบริษัทชื่อ Vue Technology LLC เพื่อให้บริการการประมวลผลการบำรุงรักษาและการพัฒนาสำหรับ Vue.js ในช่วงปี 2020 เขายังได้เปิดตัวอุปการณ์พัฒนาส่วนหน้า Vite ซึ่งสามารถสร้างสภาพแวดล้อมการพัฒนาส่วนหน้าได้อย่างรวดเร็ว ใช้งานได้ทั้งกับ Vue.js และ React
มาซายูกิ อูเอมูระ

มาซายูกิ อูเอมูระ (上村雅之, Uemura Masayuki, เกิด 20 มิถุนายน 1943 – 6 ธันวาคม 2021) เป็นวิศวกร ผู้ผลิตวิดีโอเกม และศาสตราจารย์ชาวญี่ปุ่น เขาเป็นที่รู้จักจากผลงานในฐานะพนักงานของนินเท็นโดตั้งแต่ปี 1971 ถึง 2004 โดยเฉพาะจากการที่เขาได้คิดค้นและพัฒนาเครื่องเกมคอนโซล รุ่น แฟมิคอม เครื่องเกมคอนโซลรุ่นแรกของ นินเท็นโด โดยนับตั้งแต่เปิดตัวในปี 1983 ก็สามารถทำยอดขายไปได้มากกว่า 60 ล้านเครื่องทั่วโลก
ประวัติ.
เริ่มต้นการทำงาน.
หลังที่เขาจบการศึกษาด้านวิศวกรรมไฟฟ้าจากสถาบันเทคโนโลยีชิบะ ก็ได้เข้าทำงานกับทางบริษัทนินเท็นโดในปี ค.ศ. 1971
ต่อมาเขาได้คิดค้นและพัฒนาต่อยอดเครื่องSuper Famicomเครื่องเกมคอนโซลรุ่นที่สองของนินเท็นโดที่เปิดตัวในปี ค.ศ. 1984 และสามารถทำยอดขายไปได้ราว 49 ล้านเครื่องทั่วโลก
ในปีเดียวกันเมื่อฮิโรชิ ยามาอุจิ ประธานบริษัทนินเท็นโดในขณะนั้น ประกาศแยกนินเท็นโด ออกเป็นแผนกวิจัยและพัฒนาแยกกัน และต่อเขาได้แต่งตั้ง อูเอมูระ ให้เป็นหัวหน้าฝ่ายของR&D2ซึ่งเป็นแผนกที่เน้นด้านฮาร์ดแวร์
ในเดือนพฤศจิกายน ค.ศ. 1981อูเอมูระได้รับโทรศัพท์จากยามาอุจิ ซึ่งขอให้เขาสร้าง“สิ่งที่ช่วยให้คุณเล่นเกมอาร์เคดบนทีวีที่บ้านได้” เขาและทีมงานของเขาเริ่มสร้างระบบที่สามารถรันเกมอาร์เคดยอดฮิตของนินเท็นโด อย่างเกมDonkey Kongโดยได้ร่วมมือกับRicoh ต่อมาเปิดตัวในเดือนกรกฎาคม ค.ศ. 1983 ซึ่งเป็นคอนโซล 8 บิตที่ใช้คาร์ทริดจ์ แบบเปลี่ยนได้ในไม่ช้าก็ประสบความสำเร็จโดยขายได้ 2.5 ล้านเครื่องภายในสิ้นปี ค.ศ. 1984เนื่องจากวิดีโอเกมล่มในปี ค.ศ. 1984 เมื่อผู้บริโภคแทบไม่ไว้วางใจนินเท็นโด โดยคอนโซลเนื่องจากการควบคุม และคุณภาพที่ไม่ดี แฟมิคอมจึงได้รับการออกแบบใหม่เมื่อนำเข้าไปยังสหรัฐอเมริกา ซึ่งเป็นตลาดตะวันตก แห่งแรก ต่อมาในปีเดียวกันเขาได้เปลี่ยนช่องคาร์ทริดจ์โดยปลี่ยนเป็นแบบโหลดด้านหน้าเพื่อเลียนแบบช่องใส่เทปของVCR และเพื่อลดความเสี่ยงของการเกิดไฟฟ้าสถิตในสภาพอากาศที่แห้งกว่า ในขณะเดียวกันNES Zapperถูกรวมเข้าด้วยกันเพื่อดึงดูดความสนใจของชาวอเมริกันในเรื่องการใช้ปืน เขาได้เปลี่ยนโฉมนินเท็นโดและคอนโซลตลอดกลาดโดยประสบความสำเร็จแบบถ่มทลายในต่างประเทศด้วยจากนั้น อูเอมูระได้ออกแบบระบบแฟมิคอมดิสก์ ซึ่ง เป็นส่วนเสริมเฉพาะสำหรับเครื่องแฟมิคอมที่เล่นเกมบนฟล็อปปี้ดิสก์
ในปีค.ศ. 1988 อูเอมูระเริ่มออกแบบซูเปอร์แฟมิคอม ซึ่งเป็นเครื่องรุ่นต่อจากฟามิคอมแบบ 16 บิต ซึ่งจะมีการสาธิตให้สื่อมวลชนญี่ปุ่นได้เห็น ต่อเขาและทีมของเขาได้ทำงานร่วมกับKen Kutaragiวิศวกรจากโซนี่ ซึ่งเป็นผู้ออกแบบ ชิปเสียงของระบบ และจะกำลังพัฒนาเพลย์สเตชันในเวลาต่อมา โดยเปิดตัวครั้งแรกในญี่ปุ่นในปี ค.ศ. 1990 โดยจะตั้งชื่อว่า Super Nintendo Entertainment System ในปี ค.ศ. 1995 ทีมงานของเขาก็ได้เปิดตัว Satellaviewซึ่งเป็นส่วนเสริมสำหรับ Super Famicom ที่ให้ผู้เล่นดาวน์โหลดเนื้อหาผ่านการออกอากาศผ่านดาวเทียม
ในช่วงเวลาที่ เขาอยู่ที่ นินเท็นโด เขายังผลิตวิดีโอเกมด้วย เช่นNational Videogame Museum Clu Clu Land , Ice Climber และ 
การเสียชีวิต.
หลังจากที่เขาได้เกษียณตัวเองจากบริษัทนินเท็นโด ในปี 2004 ก็ได้เข้ารับตำแหน่งศาสตราจารย์รับเชิญที่มหาวิทยาลัยมหาวิทยาลัยริทสึเมคัง ที่เกียวโตในปี 2011 จนกระทั่งเขาเสียชีวิตลงเมื่อวันที่ 6 ธันวาคมในวัย 78 ปี
วัดพระบรมธาตุดอยผาส้ม

วัดพระบรมธาตุดอยผาส้ม เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลแม่สาบ อำเภอสะเมิง จังหวัดเชียงใหม่ ปัจจุบันมีพระสรยุทธ ชยปัญโญ เป็นเจ้าอาวาส 
วัดพระบรมธาตุดอยผาส้มตั้งวัดเมื่อวันที่ 21 มิถุนายน พ.ศ. 2553 ได้รับพระราชทานวิสุงคามสีมาเมื่อวันที่ 18 เมษายน พ.ศ. 2555
วัดตั้งอยู่บริเวณดอยผาส้ม เป็นที่ประดิษฐานพระบรมสารีริกธาตุที่อยู่ในอำเภอสะเมิงมาช้านานแล้ว เมื่อครูบาศรีวิชัยได้จาริกมาที่สะเมิง ท่านได้ร่วมกับครูบาอุปาระ สร้างพระสถูปใหม่ ต่อมาเมื่อ พ.ศ. 2548 พระพุทธพจนวราภรณ์ เจ้าอาวาสวัดเจดีย์หลวงวรวิหาร จังหวัดเชียงใหม่ ได้นำคณะสงฆ์มาร่วมกันบูรณะพระสถูปนี้ โดยได้รับแรงศรัทธาจากชาวบ้านบ้านนอมลอง อังคาย และยั้งเมิน ได้สร้างพระมณฑปจตุรมุขครอบพระสถูป น้อมเกล้าฯ ถวายเป็นพุทธบูชา และถวายเป็นพระราชกุศลแด่พระบาทสมเด็จพระมหาภูมิพลอดุลยเดชมหาราช บรมนาถบพิตร ในวโรกาสพระชนมพรรษาครบ 80 พรรษาในปี พ.ศ. 2550 โดยมีพิธีประดิษฐานพระบรมสารีริกธาตุบนยอดมณฑป เมื่อ พ.ศ. 2549
รักบี้ 7 คนชายแอฟริกา 2023

การแข่งขันรักบี้ 7 คนชายแอฟริกา 2023  เป็นการแข่งขันรักบี้ 7 คนประจำปีของทวีปแอฟริกา รอบคัดเลือกจัดขึ้นที่สนามกีฬาลาเบอร์ดอนเนส ประเทศมอริเชียส ระหว่างวันที่ 24 ถึง 25 มิถุนายน ค.ศ. 2023 การแข่งขันรอบสุดท้ายจัดขึ้นที่เมืองฮาราเร ประเทศซิมบับเว ผู้ชนะได้ผ่านเข้ารอบโอลิมปิกฤดูร้อน 2024 ในปารีส และทีมอันดับที่สองและสามผ่านคัดเลือกสำหรับการแข่งขันรอบคัดเลือกโอลิมปิกรอบสุดท้าย 2024 นอกจากนี้ สองทีมอันดับแรกผ่านเข้ารอบแชลเลนเจอร์ซีรีส์ 2024 มี 12 ทีมเข้าร่วมในแต่ละการแข่งขัน
รูปแบบ.
อันดับทีมวาง แบ่งตามผลงานของพวกเขาในการแข่งขันชิงแชมป์ครั้งก่อนหน้า แปดทีมอันดับแรกจากการแข่งขันชิงแชมป์ครั้งก่อนหน้าได้เข้าสู่รอบสุดท้าย ในขณะที่อีก 12 ทีมที่เหลือได้เข้าแข่งขันรอบคัดเลือก
ทีม.
ทีมต่อไปนี้ได้เข้าร่วมแข่งขัน รอบคัดเลือก ได้แก่
 <ns>10</ns>
 <id>508114</id>
 <redirect title="แม่แบบ:Div col" />
 <revision>
 <id>4555743</id>
 <timestamp>2013-01-13T10:58:43Z</timestamp>
 <contributor>
 <username>Nullzero</username>
 <id>106127</id>
 </contributor>
 <comment>#REDIRECT </comment>
 <origin>4555743</origin>
 <model>wikitext</model>
 <format>text/x-wiki</format>
ทีมต่อไปนี้เข้าร่วมแข่งขัน รอบสุดท้าย ได้แก่
 <ns>10</ns>
 <id>508114</id>
 <redirect title="แม่แบบ:Div col" />
 <revision>
 <id>4555743</id>
 <timestamp>2013-01-13T10:58:43Z</timestamp>
 <contributor>
 <username>Nullzero</username>
 <id>106127</id>
 </contributor>
 <comment>#REDIRECT </comment>
 <origin>4555743</origin>
 <model>wikitext</model>
 <format>text/x-wiki</format>
รักบี้ 7 คนชิงแชมป์โอเชียเนีย 2023

การแข่งขันรักบี้ 7 คนชิงแชมป์โอเชียเนีย 2023  เป็นการแข่งขันรักบี้ 7 คนของโอเชียเนียครั้งที่สิบห้าในรักบี้ 7 คนชาย นอกจากนี้ยังทำหน้าที่เป็นรอบคัดเลือกระดับภูมิภาคสำหรับรักบี้ 7 คนในโอลิมปิก 2024 และจัดขึ้นที่สนามบัลลีมอร์ในเมืองบริสเบน ประเทศออสเตรเลีย ตั้งแต่วันที่ 10 ถึง 12 พฤศจิกายน ค.ศ. 2023
ทีม.
ทีมชาติ 14 ทีมถูกกำหนดให้ลงแข่งขันในการแข่งขันปี ค.ศ. 2023 พร้อมด้วยทีมรับเชิญในโซนโอเชียเนีย ได้แก่ :
<templatestyles src="Div col/styles.css"/>
ฟตีรา

ฟตีรา  คือขนมปังชนิดหนึ่งจากตำรับอาหารมอลตา มีลักษณะเป็นขนมปังรูปวงแหวนที่ผ่านกระบวนการทำให้ขึ้นฟู นิยมเสิร์ฟโดยหั่นให้เล็กลงแล้วยัดไส้ด้วยส่วนผสมต่าง ๆ เช่น ปลาซาร์ดีน ปลาทูน่า มันฝรั่ง มะเขือเทศ หัวหอม เคเปอร์ มะกอกออลิฟ เป็นต้น รูปแบบท้องถิ่นอย่างหนึ่งของฟตีราได้แก่ ฟตีราโกโซ  วิธีทำคือการคลึงแป้งออกเป็นแผ่นกลม วางส่วนผสมตรงกลาง ยกขอบแป้งขึ้นปิดหน้าบางส่วน จากนั้นนำไปอบและเสิร์ฟแบบเปิดหน้า ฟตีรารูปแบบนี้จึงมีลักษณะคล้ายพิซซามากกว่าแซนด์วิช
มรดกภูมิปัญญาทางวัฒนธรรม.
หลังจากที่รัฐสภามอลตามีมติเห็นชอบเป็นเอกฉันท์ในการให้สัตยาบันอนุสัญญาว่าด้วยการสงวนรักษามรดกภูมิปัญญาทางวัฒนธรรมของยูเนสโก ใน พ.ศ. 2561 กรมวัฒนธรรมมอลตาก็ยื่นเรื่องเสนอให้มีการบรรจุฟตีราของมอลตาเป็นส่วนหนึ่งของรายการมรดกภูมิปัญญาทางวัฒนธรรมขององค์การดังกล่าว ผู้เชี่ยวชาญท้องถิ่นคนหนึ่งกล่าวว่า "การทำฟตีราของมอลตา" (ชื่อตามที่ได้ขึ้นทะเบียนในบัญชีรายการมรดกแห่งชาติของกรมฯ) มีมาตั้งแต่คริสต์ศตวรรษที่ 16 หลังจากการเรียกร้องอย่างแข็งขันจากสาธารณชน รัฐบาลมอลตาจึงประกาศว่าจะเสนอฟตีราของมอลตาให้ยูเนสโกพิจารณาขึ้นทะเบียนเป็นมรดกภูมิปัญญาทางวัฒนธรรม จากนั้นใน พ.ศ. 2563 ฟตีราของมอลตาก็ได้รับการบรรจุไว้ในรายการมรดกภูมิปัญญาทางวัฒนธรรมขององค์การ
โอส ตราปาลโญเอส

โอส ตราปาลโญเอส  เป็นซีรีส์โทรทัศน์แนวตลกของบราซิล สร้างโดย วิลตัน ฟรังกู ออกอากาศทางช่องเรจีตูปีและเตเว โกลบู เมื่อปี พ.ศ. 2517 ถึงวันที่ 27 สิงหาคม พ.ศ. 2538
เอสเอเอสลิงก์

เอสเอเอสลิงก์  เป็นสายการบินระดับภูมิภาคที่เป็นสายการบินลูกของสแกนดิเนเวียนแอร์ไลน์ ซึ่งทั้งหมดอยู่ภายใต้กลุ่มสายการบินเอสเอเอส
ประวัติ.
สายการบิก่อตั้งขึ้นในปี 2021 และเริ่มดำเนินงานในปี 2022
สายการบินมีฐานการบินหลักที่ท่าอากาศยานโคเปนเฮเกน และมีฐานการบินแห่งที่สองที่ท่าอากาศยานบาร์เกิน เครื่องบินในฝูงบินทั้งหมดจะจดทะเบียนอยู่ในสวีเดน
ฝูงบิน.
ณ เดือนเมษายน ค.ศ. 2024 เอสเอเอสลิงก์มีเครื่องบินประจำการในฝูงบินดังนี้:
เอสเอเอสลิงก์มีอายุฝูงบินเฉลี่ย 15.1 ปี